Իր պարտավորությունների համար ընկերակցությունը պատասխանատու է սեփականության իրավունքով նրան պատկանող ամբողջ գույքով: Ընկերակցության պարտականությունների համար պատասխանատվություն են կրում նաև գործընկերները. լիակատար գործընկերները իրենց ամբողջ գույքով, որի վրա կարող է կալանք դրվել (անսահմանափակ պատասխանատվություն), կոմանդիտիստները ընկերակցությունում ներդրած իրենց ավանդով (սահմանափակ պատասխանատվություն ավանդի չափով): Ընկերակցությունը պատասխանատու չէ գործընկերների պարտավորությունների համար: